Komisijos reglamentas (EB) Nr. 1459/2003
2003 m. rugpjūčio 18 d.
2003/2004 prekybos metams nustatantis minimalią kainą, kuri gamintojams turi būti mokama už neperdirbtas džiovintas figas, ir pagalbos džiovintų figų gamybai dydį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 453/2002 [2], ypač į jo 6b straipsnio 3 dalį ir 6c straipsnio 7 dalį,
kadangi:
(1) kadangi 2001 m. kovo 2 d. Komisijos reglamento (EB) Nr. 449/2001, nustatančio Tarybos reglamento (EB) Nr. 2201/96 išsamias taikymo taisykles dėl pagalbos schemos perdirbtų vaisių ir daržovių produktams [3], su paskutiniais pakeitimais, padarytais Reglamentu (EB) Nr. 1426/2002 [4], 2 straipsnio 1 dalies c punkte yra nustatytos džiovintų figų prekybos metų datos.
(2) Minimalios kainos ir gamybos pagalbai dydžio nustatymo kriterijai yra nustatyti Direktyvos (EB) Nr. 2201/96 atitinkamai 6b ir 6c straipsniuose.
(3) 1999 m. liepos 19 d. Komisijos reglamento (EB) Nr. 1573/1999, nustatančio išsamias Tarybos reglamento (EB) Nr. 2201/96 taikymo taisykles dėl džiovintų figų charakteristikų, už kurias suteikiama pagalba pagalpagalbos gamybai schemą [5], 1 straipsnyje nustatyti kriterijai, kuriuos produktai turi atitikti, norint nustatyti minimalią kainą ir pagalbą gamybai.
(4) Todėl reikėtų nustatyti minimalią kainą ir pagalbą gamybai už 2003/2004 prekybos metus.
(5) Šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Už 2003/2004 prekybos metus:
a) Reglamento (EB) Nr. 2201/96 6b straipsnyje minimų neperdirbtų džiovintų figų minimali kaina yra EUR 878,86 už gamintojo pateiktą toną;
b) pagalbos Reglamento (EB) Nr. 2201/96 6c straipsnyje minimų džiovintų figų gamybai dydis yra EUR 264,83 už toną.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugpjūčio 18 d.